Vi har førhen haft Telenor og været ovenud tilfreds med både service og den gode dækning, samt den service det er at få oplyst vores saldo fra tid til anden helt automatisk. 
I Juni måned vælger vi så at komme tilbage som den fortabte søn, da de kom med et godt tilbud på 99 kr. om måneden, og senere skiftede vi så til telenor family, så vores store pige også kunne have en mobil. Deraf bestilte vi en iphone 4S, således hun kunne have mobil efter 2-3 dage. Her startede mareridtet. Regningerne kunne de sagtens sende til vores nye adresse, men den nye tlf blev sendt til den gamle adresse, hvorpå den blev sendt retur til Sverige. Her kommer så et postbrev, med at vi har en pakke til afhentning i Bülow! Gu vil jeg da ej rejse til Bülow efter en mobil! Næste move er således at vi ringer og får en snak med Telenor igen, men nu er mobilen havnet i Oslo, hvor vi logisk nok heller ikke vil hente den. Langt om længe efter 5 uger kan vi se at den er havnet i Frederikshavn, og 6 uger efter vi bestilte er den havnet i Agersted, eftersom den ikke kunne modtages på vores gamle adresse. Skal siges at i mellemtiden har vi modtaget regninger på vores nye adresse fra dem. 
Vi bliver lovet 2 mdr gratis abonnement på vores mobiler som kompensation for den ringe service. Vi nikker tilfredse og synes det er rimeligt, men også dejligt at de vil erkende deres fejl, og kompensere. 
Glad og tilfredse går vi så i den tro at alt er iorden fra nu af. Men sørme om der ikke står regning til PBS på 9xx kr. til betaling 1 august. 
Vi måtte igen ringe og høre hvad der nu sker. Jamen det var en fejl, og den skulle nok blive trukket tilbage. Da vi så er til møde i banken d. 31. juli ser vi tilfældigvis at den stadig står til at trække, og beder derfor vores bankdame om at standse den PBS, eftersom det åbenbart er aber der sidder ved Telenor. Vi hører ikke fra Telenor og regner med at det dermed er iorden, og bare kører på skinner fra nu af. 
Idag modtager vi så en besked begge to fra Telenor at vores kreditmaks næsten er nået. Saldo'en står pludselig på -1835,13 kr. Skal siges at igår stod saldo'en på 00,00 kr. Så jeg må åbenbart ha ringet til australien hele natten, eller hvad? 
Vi ringer så igen igen igen igen og forhører os om hvad det nu er for noget. De 11xxx kr. var forbrug, og de 750 var for en ubetalt regning i starten af måneden, her omtales den regning de nok skulle slette igen, men som de alligevel fastholdt. Samtidig får jeg at vide at de 2 måneders gratis abonnement var en løgn, det kunne de ganske vidst ikke love nogen. 

Servicen er virkelig faldet drastisk siden vi sidst havde Telenor, og vi skifter ligeså snart der kommer et bedre tilbud, for det her bøvl har vi aldrig haft med andre teleselskaber!



Idag (17/11-2014) flød mit bæger simpelthen over. 
I slutningen af oktober kom jeg endelig til at tale med en fra telenor der havde iq højere end 70. Vi fik langt om længe lavet en aftale, og set grundigt på vores sag. Vi blev enige om at den regning der kom næste gang stod til betaling d. 15/11, og vi fik lavet rykkerstop, fjernet rykkere og lukningsgebyrer for de lukninger der reelt set ikke havde fundet sted. På trods af betalingsdatoen, skulle jeg ikke tænke videre over den, men bare afdrage på den. Idag modtager jeg så endnu en sms fra Telenor, at mit udestående nu er på 1742,63 kr. på trods af at vi har afdraget 250 på den før omtalte regning, som i dén grad ikke var i nærheden af det høje beløb. 
Jeg ringer telenor op, og får (desværre) fat i endnu en af deres kundeservice medarbejdere, som for det første intet ved, og for det andet ikke er til nogen form for hjælp. Jeg nævner den aftale jeg lavede med en leder, mens hun hårdnakket påstår at denne ikke har fundet sted, da det kun er debitorafdelingen der kan lave den slags aftaler. Jeg beder om at blive sendt over i den afdeling så, da jeg ikke kan bruge hendes snak til noget. Da jeg kommer over i debitorafdelingen, fortæller jeg igen situationen på ny, men hun påstår også at der ikke ligger nogen aftale. Jeg bliver lidt grov, da min tålmodighed også har en vis grænse Hvorpå hun har den frækhed at sige "tal pænt, ellers er jeg nødt til at lægge på!". Jamen så kig min journal igennem inde hos jer, så vil du måske få et indtryk af, hvorfor minerne er lidt sure på denne side af linjen!. Hun er væk i en rum tid, og vender så tilbage, udelukkende for at sige "jeg stiller dig lige om i en anden afdeling". Jeg venter igen en rum tid, og har btw ikke tal på hvor mange timer jeg efterhånden har sat med min tlf i hånden og spildt tid på Telenor. 
Det lyder til at at nogen endelig kommer til telefonen, men i det samme bliver der lagt på, og jeg står med en telefon der siger dut dut dut. 


Sig mig engang.....Er der ikke bare 1 fornuftigt menneske hos telenor man kan snakke med, som rent faktisk kan overholde bare lidt af hvad han/hun siger?!

Igår D. 20/11 dumper en regning fra Telenor ind, samme smøre som sms'en forleden. Igen måtte jeg gå med uforrettet sag og nu med lukket telefon, da det ifølge Telenor er irrelevant hvad der er sket for 4-5 mdr siden på trods af at det er roden til at alt dette har fundet sted. 

Jeg har aldrig fået så ringe en behandling og service som hos Telenor, og har aldrig haft lignende problemer med nogen andre teleselskaber, hvor det altid har kørt glidende. Jeg har opgivet kampen og vælger nu at afdrage på det, og skifte med øjeblikkelig virkning. Taget alle de spildte timer i betragtning, har det ikke været det værd, at skifte fra et udemærket selskab, til Telenor for at spare 29 kr. Om måneden, da antallet at tabte arbejdstimer sammenlagt månedligt nok nærmere har betydet 290 i underskud.